Pep a lifre o deus ar skolioù dañs Iwerzhon, met an dañserien hag an dañserezed, ur wezh tizhet ul live divizet gant o skol, a chall gwiskañ an dilhad a fell dezho pa zañsont en o-unan. Hiziv an deiz, ar pep brasañ eus ar merched zo rodellet o blev pe a zoug ur berukenn er chenstrivadegoù pe er feiseanna (feiseanna a vez distaget fèchanë). Er chenstrivadegoù e vez gwisket al lodenn vrasañ eus ar baotred gant ur roched, ur chupenn, hag ur gravatenn gant livioù o skol, ha brageier du. Pa dizhont al liveoù uhelañ e challont gwiskañ o forpantoù, o rochedoù hag o chravatennoù, evel ar merched.